Ericu950/Stoicheia-meter-silver huggingface dataset:
τὸν δὲ Σοφοκλέα διελεῖν φασιν ἀποτολμῆσαι τὸ ποίημα τῷ μέτρῳ τοῦτ ἀκούσαντα καὶ ποιῆσαι ἐν τῷ Οἰδίποδι οὕτως   ·
ἐγὼ οὔ τ ἐμαυτὸν οὔ τε σ ἀλγυνῶ .
τί ταῦτ ἄλλωσ ἐλέγχεις ;
διόπερ οἱ λοιποὶ τὰς ἀντιστρόφους ἀπὸ τούτου παρεδέχοντο πάντες , ὡς ἔοικεν , εἰς τὰς τραγῳδίας .
καὶ μετὰ τὸν χορὸν εἰσάγει πάλιν ἐκ τῶν φωνηέντων ῥῆσιν οὕτως  ἣν δεῖ κατὰ τὰς παραγραφὰς ὁμοίως τοῖς πρόσθεν λέγοντα διαιρεῖν , ἵν ἡ τοῦ ποιήσαντος ὑπόκρισις σῴζηται κατὰ τὴν δύναμιν  ·
ἄλφα μόνον , ὦ γυναῖκες , εἶ τε δεύτερον λέγειν μόνον χρὴ καὶ τρίτον μόνον γ ἐρεῖς ἦτ  ἄρα φήσω τὸ τέταρτόν τ αὖ μόνον ἰῶτα , πέμπτον οὖ , τό θ ἕκτον ὖ μόνον λέγε .
λοίσθιον δὲ φωνῶ σοι τὸ ὦ τῶν ἑπτὰ φωνῶν , ἑπτὰ δ ἐν μέτροις μόνον .
καὶ τοῦτο λέξασ εἶτα δὴ σαυτῇ λάλει .
δεδήλωκε δὲ καὶ διὰ τῶν ἰαμβείων γράμμα πρῶτος οὗτος ἀκολαστότερον μὲν κατὰ τὴν διάνοιαν , πεφρασμένον δὲ τὸν τρόπον τοῦτον ·
κύω γὰρ , ὦ γυναῖκες .
ἀλλ αἰδοῖ , φίλαι , ἐν γράμμασι σφῷν τ οὔνομ ἐξερῶ βρέφους .
ὀρθὴ μακρὰ γραμμή στιν ·
ἐκ δ αὐτῆς μέσης μικρὰ παρεστῶσ  ἑκατέρωθεν ὑπτία .
ἔπειτα κύκλος πόδας ἔχων βραχεῖς δύο .
ὅθεν ὕστερον , ὡς ἂν ὑπονοήσειέ τις , Μαιάνδριος μὲν ὁ συγγραφεὺς μικρὸν διὰ τῆς ἑρμηνείας τῇ μιμήσει παρεγκλίνας συνέγραψεν ἓν τῶν παραγγελμάτων   φορτικώτερον τοῦ ῥηθέντος , Εὐριπίδης δὲ τὴν ἐν τῷ Θησεῖ τὴν ἐγγράμματον ἔοικε ποιῆσαι ῥῆσιν .
βοτὴρ δ ἐστὶν ἀγράμματος αὐτόθι δηλῶν τ οὔνομα τοῦ Θησέως ἐπιγεγραμμένον οὕτως   ·
ἐγὼ πέφυκα γραμμάτων μὲν οὐκ ἴδρις , μορφὰς δὲ λέξω καὶ σαφῆ τεκμήρια .
κύκλος τις ὡς τόρνοισιν ἐκμετρούμενος ·
οὗτος δ ἔχει σημεῖον ἐν μέσῳ σαφές .
τὸ δεύτερον δὲ πρῶτα μὲν γραμμαὶ δύο , ταύτας διείργει δ ἐν μέσαις ἄλλη μία .
τρίτον δὲ βόστρυχός τις ὣς εἱλιγμένος , τὸ δ αὖ τέταρτον ἣ μὲν εἰς ὀρθὸν μία , λοξαὶ δ ἐπ  αὐτῆς τρεῖς κατεστηριγμέναι εἰσίν .
τὸ πέμπτον δ οὐκ ἐν εὐμαρεῖ φράσαι ·
γραμμαὶ γάρ εἰσιν ἐκ διεστώτων δύο , αὗται δὲ συντρέχουσιν εἰς μίαν βάσιν .
τὸ λοίσθιον δὲ τῷ τρίτῳ προσεμφερές .
τὸ δ αὐτὸ πεποίηκε καὶ Ἀγάθων ὁ τραγῳδιοποιὸς ἐν τῷ Τηλέφῳ .
ἀγράμματος γάρ τις κ ἀνταῦθα δηλοῖ τὴν τοῦ Θησέως ἐπιγραφὴν οὕτως   ·
γραφῆς ὁ πρῶτος ἦν μεσόμφαλος κύκλος ·
ὀρθοί τε κανόνες ἐζυγωμένοι δύο , Σκυθικῷ τε τόξῳ τὸ τρίτον ἦν προσεμφερές .
ἔπειτα τριόδους πλάγιος ἦν προσκείμενος ·
ἐφ  ἑνός τε κανόνος ἦσαν .
ὅπερ δὲ τρίτον ἦν καὶ τελευταῖον πάλιν .
καὶ Θεοδέκτης δ ὁ Φασηλίτης ἄγροικόν τινα ἀγράμματον παράγει καὶ τοῦτον τὸ τοῦ Θησέως ὄνομα διασημαίνοντα   ·
γραφῆς ὁ πρῶτος ἦν μαλακόφθαλμος κύκλῳ .
ἔπειτα δισσοὶ κανόνες ἰσόμετροι πάνυ ·
τούτους δὲ πλάγιος διαμέτρου συνδεῖ κανών .
τρίτον δ ἑλικτῷ βοστρύχῳ προσεμφερές .
ἔπειτα τριόδους πλάγιος ὣς ἐφαίνετο , πέμπται δ ἄνωθεν ἰσόμετροι ῥάβδοι δύο , αὗται δὲ συντείνουσιν εἰς βάσιν μίαν .
ἕκτον δ ὅπερ καὶ πρόσθεν εἶπον βόστρυχος .
καὶ Σοφοκλῆς δὲ τούτῳ παραπλήσιον ἐποίησεν ἐν Ἀμφιαράῳ σατυρικῷ τὰ γράμματα παράγων ὀρχούμενον   .
νεοπτόλεμος δὲ ὁ Παριανὸς ἐν τῷ περὶ ἐπιγραμμάτων ἐν Χαλκηδόνι φησὶν ἐπὶ τοῦ Θρασυμάχου τοῦ σοφιστοῦ μνήματος ἐπιγεγράφθαι τόδε τὸ ἐπίγραμμα ·
τ οὔνομα θῆτα ῥῶ ἄλφα σὰν ὖ μῦ ἄλφα χεῖ οὖ σάν , πατρὶς Χαλκηδών ·
ἡ δὲ τέχνη σοφίη .
τὸ δὲ Καστορίωνος τοῦ Σολέως , ὡς ὁ Κλέαρχός φησιν , εἰς τὸν Πᾶνα ποίημα τοιοῦτόν ἐστι ·
τῶν ποδῶν ἕκαστος ὅλοις ὀνόμασιν περιειλημμένος πάντας ὁμοίως ἡγεμονικοὺς καὶ ἀκολουθητικοὺς ἔχει τοὺς πόδας , οἷον   ·
σὲ τὸν βολαῖς νιφοκτύποις δυσχείμερον ναίονθ  ἕδραν , θηρονόμε Πάν , χθόν Ἀρκάδων κλήσω γραφῆι τῆιδ  ἐν σοφῆι πάγκλειτ  ἔπη συνθείς , ἄναξ , δύσγνωστα μὴ σοφῶι κλύειν , μουσοπόλε θήρ , κηρόχυτον ὃς μείλιγμ  ἱεῖς , καὶ τὰ λοιπὰ τὸν αὐτὸν τρόπον .
τούτων δὲ ἕκαστον τῶν ποδῶν , ὡς ἂν τῇ τάξει θῇς , τὸ αὐτὸ μέτρον ἀποδώσει , οὕτως ·
σὲ τὸν βολαῖς νιφοκτύποις δυσχείμερον , νιφοκτύποις σὲ τὸν βολαῖς δυσχείμερον .
καὶ ὅτι τῶν ποδῶν ἕκαστός ἐστι ἑνδεκαγράμματος .
ἔστι καὶ μὴ τοῦτον τὸν τρόπον ἀλλ ἑτέρως ποιῆσαι , ὥστε πλείω πρὸς τὴν χρῆσιν ἐκ τοῦ ἑνὸς ἔχειν οὕτω λέγοντας ·
μέτρον φράσον μοι τῶν ποδῶν μέτρον λαβών .
λαβὼν μέτρον μοι τῶν ποδῶν μέτρον φράσον .
οὐ βούλομαι γὰρ τῶν ποδῶν μέτρον λαβεῖν .
λαβεῖν μέτρον γὰρ τῶν ποδῶν οὐ βούλομαι .
πίνδαρος δὲ πρὸς τὴν ἀσιγμοποιηθεῖσαν ᾠδήν , ὡς ὁ αὐτός φησι Κλέαρχος , οἱονεὶ γρίφου τινὸς ἐν μελοποιίᾳ προβληθέντος , ὡς πολλῶν τούτῳ προσκρουόντων διὰ τὸ ἀδύνατον εἶναι ἀποσχέσθαι τοῦ σίγμα καὶ διὰ τὸ μὴ δοκιμάζειν , ἐποίησε   ·
πρὶν μὲν εἷρπε σχοινοτένειά τ ἀοιδὰ καὶ τὸ σὰν κίβδηλον ἀνθρώποις .
ταῦτα σημειώσαιτ  ἄν τις πρὸς τοὺς νοθεύοντας Λάσου τοῦ Ἑρμιονέως τὴν ἄσιγμον ᾠδήν , ἥτις ἐπιγράφεται Κένταυροι .
καὶ ὁ εἰς τὴν Δήμητρα δὲ τὴν ἐν Ἑρμιόνῃ ποιηθεὶς τῷ Λάσῳ ὕμνος ἄσιγμός ἐστιν , ὥς φησιν Ἡρακλείδης ὁ Ποντικὸς ἐν τρίτῳ περὶ μουσικῆς , οὗ ἐστιν ἀρχή   ·
δάματρα μέλπω Κόραν τε Κλυμένοι  ἄλοχον .
ἔστιν εὐπορῆσαι καὶ ἄλλων γρίφων   ·
ἐν Φανερᾷ γενόμαν , πάτραν δέ μου ἁλμυρὸν ὕδωρ ἀμφὶς ἔχει ·
μήτηρ δ ἔστ  ἀριθμοῖο πάις .
φανερᾷ μὲν οὖν λέγει τῇ Δήλῳ , ἥτις ὑπὸ θαλάσσης περιέχεται , μήτηρ δ ἡ Λητώ , ἥτις Κοίου ἐστὶ θυγάτηρ ·
μακεδόνες δὲ τὸν ἀριθμὸν κοῖον προσαγορεύουσι .
καὶ ἐπὶ τῆς πτισάνης   ·
κριθῆς ἀφλοίου χυλὸν ὀργάσας πίε .
πεποίηται δὲ τῆς πτισάνης τ οὔνομα ἀπὸ τοῦ πτίσσειν καὶ ἀνεῖν .
καὶ ἐπὶ τοῦ κοχλίου ·
φέρεται δὲ τοῦτο καὶ ἐν τοῖς Τεύκρου Ὁρισμοῖς ·
ζῷον ἄπουν ἀνάκανθον ἀνόστεον ὀστρακόνωτον ὄμματά τ ἐκκύπτοντα προμήκεα κ εἰσκύπτοντα .
ἀντιφάνης δ ἐν Αὑτοῦ ἐρῶντί φησι   ·
τροφαλίδας τε λινοσάρκους .
μανθάνεις ;
τυρὸν λέγω .
ἀναξανδρίδης Αἰσχρᾷ   ·
ἀρτίως διηρτάμηκε , καὶ τὰ μὲν διανεκῆ σώματος μέρη δαμάζετ  ἐν πυρικτίτῳ στέγᾳ ·
τιμόθεος ἔφη ποτ , ἄνδρες , τὴν χύτραν οἶμαι λέγων .
ὡς δ ἦν ἠρμένη βίου τιθήνη , πολεμία λιμοῦ , φύλαξ φιλίας , ἰατρὸς ἐκλύτου βουλιμίας , τράπεζα . Β. περιέργως γε , νὴ τὸν οὐρανόν ·
ἐξὸν φράσαι τράπεζα συντόμως .
πλάτων δ ἐν τῷ Ἀδώνιδι χρησμὸν δοθῆναι λέγων Κινύρᾳ ὑπὲρ Ἀδώνιδος τοῦ υἱοῦ φησιν   ·
ὦ Κινύρα , βασιλεῦ Κυπρίων , ἀνδρῶν δασυπρώκτων , παῖς σοι κάλλιστος μὲν ἔφυ θαυμαστότατός τε πάντων ἀνθρώπων , δύο δ αὐτὸν δαίμον ὀλεῖτον , ἣ μὲν ἐλαυνομένη λαθρίοις ἐρετμοῖς , ὃ δ ἐλαύνων .
λέγει δ Ἀφροδίτην καὶ Διόνυσον ·
ἀμφότεροι γὰρ ἤρων τοῦ Ἀδώνιδος .
καὶ τὸ τῆς Σφιγγὸς δὲ αἴνιγμα Ἀσκληπιάδης ἐν τοῖς Τραγῳδουμένοις τοιοῦτον εἶναί φησιν   ·
ἔστι δίπουν ἐπὶ γῆς καὶ τετράπον , οὗ μία φωνή , καὶ τρίπον , ἀλλάσσει δὲ φύσιν μόνον ὅσσ ἐπὶ γαῖαν ἑρπετὰ γίνονται καὶ ἀν αἰθέρα καὶ κατὰ πόντον ·
ἀλλ  ὁπόταν πλείστοισιν ἐρειδόμενον ποσὶ βαίνῃ , ἔνθα τάχος γυίοισιν ἀφαυρότατον πέλει αὑτοῦ .
γριφώδη δ ἐστὶ καὶ Σιμωνίδῃ ταῦτα πεποιημένα , ὥς φησι Χαμαιλέων ὁ Ἡρακλεώτης ἐν τῷ περὶ Σιμωνίδου   μιξονόμου τε πατὴρ ἐρίφου καὶ σχέτλιος ἰχθὺς πλησίον ἠρείσαντο καρήατα ·
παῖδα δὲ νυκτὸς δεξάμενοι βλεφάροισι Διωνύσοιο ἄνακτος βουφόνον οὐκ ἐθέλουσι τιθηνεῖσθαι θεράποντα .
φασὶ δ οἳ μὲν ἐπί τινος τῶν ἀρχαίων ἀναθημάτων ἐν Χαλκίδι τοῦτ ἐπιγεγράφθαι , πεποιῆσθαι δ ἐν αὐτῷ τράγον καὶ δελφῖνα , περὶ ὧν εἶναι τὸν λόγον τοῦτον .
οἳ δὲ εἰς ἐπιτόνιον ψαλτήριον δελφῖνα καὶ τράγον εἰργασμένον εἰρῆσθαι , καὶ εἶναι τὸν βουφόνον καὶ τοῦ Διονύσου θεράποντα τὸν διθύραμβον .
οἳ δέ φασιν ἐν Ἰουλίδι τὸν τῷ Διονύσῳ θυόμενον βοῦν ὑπό τινος τῶν νεανίσκων παίεσθαι πελέκει .
πλησίον δὲ τῆς ἑορτῆς οὔσης εἰς χαλκεῖον δοθῆναι τὸν πέλεκυν ·
τὸν οὖν Σιμωνίδην ἔτι νέον ὄντα βαδίσαι πρὸς τὸν χαλκέα κομιούμενον αὐτόν .
ἰδόντα δὲ καὶ τὸν τεχνίτην κοιμώμενον καὶ τὸν ἀσκὸν καὶ τὸν καρκίνον εἰκῇ κείμενον καὶ ἐπαλλήλως ἔχοντα τὰ ἔμπροσθεν , οὕτως ἐλθόντα εἰπεῖν πρὸς τοὺς συνήθεις τὸ προειρημένον πρόβλημα .
τὸν μὲν γὰρ τοῦ ἐρίφου πατέρα τὸν ἀσκὸν εἶναι , σχέτλιον δὲ ἰχθὺν τὸν καρκίνον , νυκτὸς δὲ παῖδα τὸν ὕπνον , βουφόνον δὲ καὶ Διονύσου θεράποντα τὸν πέλεκυν .
πεποίηκε δὲ καὶ ἕτερον ἐπίγραμμα ὁ Σιμωνίδης , ὃ παρέχει τοῖς ἀπείροις τῆς ἱστορίας ἀπορίαν   ·
φημὶ τὸν οὐκ ἐθέλοντα φέρειν τέττιγος ἄεθλον τῷ Πανοπηιάδῃ δώσειν μέγα δεῖπνον Ἐπειῷ .
λέγεται δὲ ἐν τῇ Καρθαίᾳ διατρίβοντα αὐτὸν διδάσκειν τοὺς χορούς .
εἶναι δὲ τὸ χορηγεῖον ἄνω πρὸς Ἀπόλλωνος ἱερῷ μακρὰν τῆς θαλάσσης .
ὑδρεύεσθαι οὖν καὶ τοὺς ἄλλους καὶ τοὺς περὶ τὸν Σιμωνίδην κάτωθεν , ἔνθα ἦν ἡ κρήνη .
ἀνακομίζοντος δ αὐτοῖς τὸ ὕδωρ ὄνου , ὃν ἐκάλουν Ἐπειὸν διὰ τὸ μυθολογεῖσθαι τοῦτο δρᾶν ἐκεῖνον καὶ ἀναγεγράφθαι ἐν τῷ τοῦ Ἀπόλλωνος ἱερῷ τὸν Τρωικὸν μῦθον , ἐν ᾧ ὁ Ἐπειὸς ὑδροφορεῖ τοῖς Ἀτρείδαις , ὡς καὶ Στησίχορός φησιν   ·
ᾤκτειρε γὰρ αὐτὸν ὕδωρ ἀεὶ φορέοντα Διὸς κούρα βασιλεῦσιν .
ὑπαρχόντων οὖν τούτων ταχθῆναί φασι τῷ μὴ παραγινομένῳ τῶν χορευτῶν εἰς τὴν ὡρισμένην ὥραν παρέχειν τῷ ὄνῳ χοίνικα κριθῶν .
τοῦτ οὖν κ ἀν τῷ ποιήματι λέγεσθαι , καὶ εἶναι τὸν μὲν οὐ φέροντα τὸ τοῦ τέττιγος ἄεθλον τὸν οὐκ ἐθέλοντα ᾄδειν , Πανοπηιάδην δὲ τὸν ὄνον , μέγα δὲ δεῖπνον τὴν χοίνικα τῶν κριθῶν .
τοιοῦτόν ἐστι καὶ τὸ Θεόγνιδος τοῦ ποιητοῦ   ·
ἤδη γάρ με κέκληκε θαλάσσιος οἴκαδε νεκρός , τεθνηκὼς ζῳῷ φθεγγόμενος στόματι .
σημαίνει γὰρ κόχλον .
τοιοῦτον δ ἐστὶν καὶ τὸ ῥήματα λέγειν ἀνθρώπων ὀνόμασιν ὅμοια , οἷον   ·
λαβὼν ἀριστόνικον ἐν μάχῃ κράτος .
καὶ τὸ περιφερόμενον ·
πέντ  ἄνδρες δέκα ναυσὶ κατέδραμον εἰς ἕνα χῶρον , ἐν δὲ λίθοις ἐμάχοντο , λίθον δ οὐκ ἦν ἀνελέσθαι ·
δίψῃ δ ἐξώλλυντο , ὕδωρ δ ὑπερεῖχε γενείου .
τίνα δὲ κόλασιν ὑπέμενον Ἀθήνησιν οἱ μὴ λύσαντες τὸν προτεθέντα γρῖφον , εἴ γε ἔπινον φιάλην ἅλμῃ κεκερασμένην , ὡς καὶ ὁ Κλέαρχος προεῖπεν ἐν τῷ ὅρῳ ;
κ ἀν τῷ πρώτῳ δὲ περὶ παροιμιῶν γράφει οὕτως ·
τῶν γρίφων ἡ ζήτησις οὐκ ἀλλοτρία φιλοσοφίας ἐστί , καὶ οἱ παλαιοὶ τὴν τῆς παιδείας ἀπόδειξιν ἐν τούτοις ἐποιοῦντο .
προέβαλλον γὰρ παρὰ τοὺς πότους οὐχ ὥσπερ οἱ νῦν ἐρωτῶντες ἀλλήλους , τίς τῶν ἀφροδισιαστικῶν συνδυασμῶν ἢ τίς ἢ ποῖος ἰχθὺς ἥδιστος ἢ τίς ἀκμαιότατος , ἔτι δὲ τίς μετ Ἀρκτοῦρον ἢ μετὰ Πλειάδα ἢ τίς μετὰ Κύνα μάλιστα βρωτός .
καὶ ἐπὶ τούτοις ἆθλα μὲν τοῖς νικῶσι φιλήματα μίσους ἄξια τοῖς ἐλευθέραν αἴσθησιν ἔχουσι , ζημίαν δὲ τοῖς ἡττηθεῖσιν τάττουσιν ἄκρατον πιεῖν , ὃν ἥδιον τῆς ὑγιείας πίνουσι ·
κομιδῇ γάρ ἐστι ταῦτά γέ τινος τοῖς Φιλαινίδος καὶ τοῖς Ἀρχεστράτου συγγράμμασιν ἐνῳκηκότος , ἔτι δὲ περὶ τὰς καλουμένας Γαστρολογίας ἐσπουδακότος ·
ἀλλὰ μᾶλλον τὰς τοιαύτας , τῷ πρώτῳ ἔπος ἢἰαμβεῖον εἰπόντι τὸ ἐχόμενον ἕκαστον λέγειν καὶ τῷ κεφάλαιον εἰπόντι ἀντειπεῖν τὸ ἑτέρου ποιητοῦ τινος , ὅτι εἰς τὴν αὐτὴν εἶπε γνώμην ·
ἔτι δὲ λέγειν ἕκαστον ἰαμβεῖον .
πρός τε τούτοις ἕκαστον εἰπεῖν ὅσων ἂν προσταχθῇ συλλαβῶν ἔμμετρον , καὶ ὅσα ἀπὸ τῆς τῶν γραμμάτων καὶ συλλαβῶν ἔχεται θεωρίας .
ὁμοίως δὲ τοῖς εἰρημένοις ἡγεμόνος ἑκάστου λέγειν ὄνομα τῶν ἐπὶ Τροίαν ἢ τῶν Τρώων , καὶ πόλεως ὄνομα τῶν ἐν τῇ Ἀσίᾳ λέγειν ἀπὸ τοῦ δοθέντος γράμματος , τὸν δ ἐχόμενον τῶν ἐν τῇ Εὐρώπῃ καὶ τοὺς λοιποὺς ἐναλλάξαι , ἄν τε Ἑλληνίδος ἄν τε βαρβάρου τάξῃ τις .
ὥστε τὴν παιδιὰν μὴ ἄσκεπτον οὖσαν μηνύματα γίνεσθαι τῆς ἑκάστου πρὸς παιδείαν οἰκειότητος ·
ἐφ οἷς ἆθλον ἐτίθεσαν στέφανον καὶ εὐφημίαν , οἷς μάλιστα γλυκαίνεται τὸ φιλεῖν ἀλλήλους .
ταῦτα μὲν οὖν Κλέαρχος εἴρηκε .
καὶ ἃ προβάλλειν δεῖ τοιαῦτά τινα εἶναι ἡγοῦμαι ·
στίχον εἰπεῖν Ὁμηρικὸν ἀπὸ τοῦ ἄλφα ἀρχόμενον καὶ εἰς τὸ αὐτὸ στοιχεῖον καταλήγοντα ·
ἀγχοῦ δ ἱσταμένη ἔπεα πτερόεντα προσηύδα   .
ἀλλ  ἄγε νῦν μάστιγα καὶ ἡνία σιγαλόεντα   .
ἀσπίδας εὐκύκλους λαισήιά τε πτερόεντα   .
καὶ πάλιν ὁμοίως ἰαμβεῖα   ·
ἀγαθὸς ἀνὴρ λέγοιτ ἂν ὁ φέρων τ ἀγαθά .
ἀγαθὸς ἂν εἴη χὠ φέρων καλῶς κακά .
ὁμηρικοὶ ἀπὸ τοῦ εἐπὶ τὸ ε ·
εὗρε Λυκάονος υἱὸν ἀμύμονά τε κρατερόν τε   .
ἐν πόλει ὑμετέρῃ , ἐπεὶ οὐκ ἄρ ἔμελλον ἔγωγε   .
ὁμοίως καὶ ἰαμβεῖα   ·
εὐκαταφρόνητός ἐστι πενία , Δερκύλε .
ἐπὶ τοῖς παροῦσι τὸν βίον . .
διάπλεκε .
ὁμήρου ἀπὸ ηἐπὶ τὸ η ·
ἣ μὲν ἄρ ὣς εἰποῦσ ἀπέβη γλαυκῶπις Ἀθήνη   .
ἣ δ ἐν γούνασι πῖπτε Διώνης δῖ Ἀφροδίτη   .
ἴαμβοι   ·
ἡ τῶν φίλων σοι πίστις ἔστω κεκριμένη .
ἀπὸ τοῦ ῑ ἐπὶ τὸ ῑ Ὁμήρου ·
ἰλίου ἐξαπολοίατ ἀκήδεστοι καὶ ἄφαντοι   .
ἱππόλοχος δέ μ ἔτικτε καὶ ἐκ τοῦ φημι γενέσθαι   ·
ἀπὸ τοῦ σεἰς τὸ σ ·
συμπάντων Δαναῶν , οὐ δ ἢν Ἀγαμέμνονα εἴπῃς   .
σοφός ἐστιν ὁ φέρων τ ἀπὸ τῆσ τύχης καλῶς .
ἀπὸ τοῦ ωεἰς τὸ ω ·
ὡς δ ὅτ  ἀπ Οὐλύμπου νέφος ἔρχεται οὐρανὸν εἴσω   .
ὠρθωμένην πρὸς ἅπαντα τὴν ψυχὴν ἔχω .
προβάλλειν δὲ δεῖ καὶ στίχους ἀσίγμους οἷον   .
πάντ  ἐθέλω δόμεναι καὶ ἔτ οἰκόθεν ἄλλ ἐπιθεῖναι .
καὶ πάλιν στίχους Ὁμηρικοὺς ἀπὸ τῆς πρώτης συλλαβῆς καὶ τῆς ἐσχάτης δηλοῦντας ὄνομα οἷον   ·
Αἴας δ ἐκ Σαλαμῖνος ἄγεν δύο καὶ δέκα νῆας .
Αἴασ .
φυλείδης , ὃν τίκτε Διὶ φίλος ἱππότα Φυλεύς .
φυλεύσ .
ἰητῆρ  ἀγαθώ , Ποδαλείριος ἠδὲ Μαχάων .
ἴων εἰσὶ καὶ ἄλλοι στίχοι Ὁμηρικοὶ δηλοῦντες σκευῶν ὀνόματα ἀπὸ τῆς πρώτης καὶ ἐσχάτης συλλαβῆς οἷον ·
ὀλλυμένων Δαναῶν ὀλοφύρεται ἐν φρεσὶ θυμός .
ὅλμος .
μυθεῖται κατὰ μοῖραν ἅπερ κ οἴοιτο καὶ ἄλλος .
μύλος .
λυγρὸς ἐὼν μή που τι κακὸν καὶ μεῖζον ἐπαύρῃ .
λύρη .
ἄλλοι στίχοι δηλοῦντες ἀπὸ τῆς ἀρχῆς καὶ τοῦ τέλους τῶν ἐδωδίμων τί ·
ἀργυρόπεζα Θέτις , θυγάτηρ ἁλίοιο γέροντος .
ἄρτος .
μή τι σὺ ταῦτα ἕκαστα διείρεο μη δὲ μετάλλα .
μῆλα .
ἐπεὶ δὲ ἱκανὴν παρέκβασιν πεποιήμεθα περὶ τῶν γρίφων , λεκτέον ἤδη καὶ τίνα κόλασιν ὑπέμενον οἱ μὴ λύσαντες τὸν προτεθέντα γρῖφον .
ἔπινον οὗτοι ἅλμην παραμισγομένην τῷ αὑτῶν ποτῷ καὶ ἔδει μὴ προσενέγκασθαι τὸ ποτήριον ἀπνευστί , ὡς Ἀντιφάνης δηλοῖ ἐν Γανυμήδει διὰ τούτων   ·
οἴμοι περιπλοκὰς λίαν ἐρωτᾷς . Β. ἀλλ ἐγὼ σαφῶς φράσω ·
τῆς ἁρπαγῆς τοῦ παιδὸς εἰ ξύνοισθά τι , ταχέως λέγειν χρὴ πρὶν κρέμασθαι . Α. πότερά μοι γρῖφον προβάλλεις τοῦτον εἰπεῖν , δέσποτα , τῆς ἁρπαγῆς τοῦ παιδὸς εἰ ξύνοιδά τι , ἢ τί δύναται τὸ ῥηθέν ; Β. ἔξω τις δότω ἱμάντα ταχέως . Α. οἷον οὐκ ἔγνων ἴσως ·
ἔπειτα τοῦτο ζημιοῖς με ;
μηδαμῶς ·
ἅλμης δ ἐχρῆν τι παραφέρειν ποτήριον . Β. οἶσθ οὖν ὅπως δεῖ τοῦτό σ ἐκπιεῖν ; Α. ἐγὼ κομιδῇ γε . Β. πῶς ; Α. ἐνέχυρον ἀποφέροντά σου  Β. οὔκ , ἀλλ ὀπίσω τὼ χεῖρε ποιήσαντα δεῖ ἕλκειν ἀπνευστί .
τοσαῦτα καὶ περὶ τῶν γρίφων εἰπόντων τῶν δειπνοσοφιστῶν , ἐπειδὴ καὶ ἡμᾶς ἑσπέρα καταλαμβάνει ἀναπεμπαζομένους τὰ εἰρημένα , τὸν περὶ τῶν ἐκπωμάτων λόγον εἰς αὔριον ἀναβαλώμεθα .
κατὰ γὰρ τὸν Μεταγένους Φιλοθύτην   κατ  ἐπεισόδιον μεταβάλλω τὸν λόγον , ὡς ἂν πολλαῖσι παροψίσι καὶ καιναῖς εὐωχήσω τὸ θέατρον , περὶ τῶν ἐκπωμάτων τὸν λόγον ἑξῆς ποιούμενος .
ἄγε δή , τίς ἀρχὴ τῶν λόγων γενήσεται ;
κατὰ τὸν κωμῳδιοποιὸν Κηφισόδωρον   , ἑταῖρε Τιμόκρατες .
συναχθέντων γὰρ ἡμῶν καθ ὥραν μετὰ σπουδῆς διὰ τὰ ἐκπώματα ὁ Οὐλπιανός , ἔτι καθημένων ἁπάντων , πρὶν καί τι διαλεχθῆναι ἔφη ·
παρὰ μὲν τῷ Ἀδράστῳ , ἄνδρες φίλοι , καθίσαντες οἱ ἀριστεῖς δειπνοῦσιν , ὁ δὲ Πολύιδος ἱερὰ θύων ἐν ὁδῷ παραπορευόμενον τὸν Πετεὼ κατέσχεν καὶ κατακλίνας ἐν τῇ πόᾳ θαλλίαν τε κατακλάσας ἀντὶ τραπέζης παρέθηκε τῶν τυθέντων .
καὶ τῷ Αὐτολύκῳ ἐλθόντι  Ἰθάκης ἐς πίονα δῆμον  ἡ τροφὸς καθημένῳ δηλονότι  οὕτως γὰρ ἐδείπνουν οἱ τότε  τὸν Ὀδυσσέα , φησὶν ὁ ποιητής   ,  παῖδα νέον γεγαῶτα κιχήσατο θυγατέρος ἧς , τόν ῥά οἱ Εὐρύκλεια φίλοις ἐπὶ γούνασι θῆκε παυομένῳ δόρποιο  ἐκάθισεν ἐπὶ τῶν γονάτων καὶ οὐχὶ παρὰ τοῖς γόνασιν ἔστησεν .
ἡμεῖς οὖν μὴ διατρίβωμεν , ἀλλ ἤδη κατακλινώμεθα , ἵν ἡμῖν ὁ Πλούταρχος περὶ ὧν ἐπαγγέλλεται ποτηρίων ἀποδοὺς τὸν λόγον καὶ τὰς κύλικας πλήρεις ἅπασι προπίῃ .
ποτήρια δὲ πρῶτον οἶδα ὀνομάσαντα τὸν Ἀμόργιον ποιητὴν Σιμωνίδην ἐν Ἰάμβοις οὕτως   ·
ἀπὸ τράπεζαν εἷλέ νιν ποτήρια .
καὶ ὁ τὴν Ἀλκμαιωνίδα δὲ ποιήσας φησίν   ·
νέκυς δὲ χαμαιστρώτου ἐπὶ τείνας εὐρείης στιβάδος παρέθηκ αὐτοῖσι θάλειαν δαῖτα ποτήριά τε , στεφάνους δ ἐπὶ κρασὶν ἔθηκεν .
ἅπερ ὠνομάσθη ἀπὸ τῆς πόσεως , ὡς τὸ ἔκπωμα οἱ Ἀττικοί , ἐπεὶ ὑδροποτεῖν καὶ οἰνοποτεῖν λέγουσιν .
ἀριστοφάνης ἐν Ἱππεῦσιν   ·
γαμφηλαῖσι δράκοντα κοάλεμον αἱματοπώτην .
κ ἀν τῷ αὐτῷ δὲ ἔφη   ·
πολλῷ γ ὁ Βάκις διεχρῆτο τῷ ποτηρίῳ .
καὶ Φερεκράτης ἐν Τυραννίδι   ·
ἣ δὲ κρείττων ἡμί ἐστὶ χιλίων ποτηρίων .
ὁ δὲ Ἀνακρέων ἔφη   ·
οἰνοπότης δὲ πεποίημαι .
ἔστι δὲ τὸ ῥῆμα καὶ παρὰ τῷ ποιητῇ ·
οἰνοποτάζων γὰρ εἴρηκε   .
καὶ Σαπφὼ δ ἐν τῷ βʹ ἔφη   ·
πολλὰ δ ἀνάριθμα ποτήρια καλαιφις .
καὶ Ἀλκαῖος   ·
ἐκ δὲ ποτήριον πώνης Διννομένῃ παρίσδων .
τιμᾶται δὲ καὶ ἐν Ἀχαίᾳ Δημήτηρ ποτηριοφόρος κατὰ τὴν Ἀνθέων χῶραν , ὡς Αὐτοκράτης ἱστορεῖ ἐν βʹ Ἀχαικῶν   .
ἄξιον δὲ εἶναι νομίζω ζητῆσαι ὑμᾶς πρὸ τοῦ καταλόγου τῶν ποτηρίων , ὧν πλῆρές ἐστι τὸ κυλικεῖον τοδί  εἴρηται γὰρ οὕτως ἡ τῶν ποτηρίων σκευοθήκη παρ Ἀριστοφάνει μὲν ἐν Γεωργοῖς   ·
ὥσπερ κυλικείου τ οὐθόνιον προπέπταται .
ἔστι καὶ παρὰ Ἀναξανδρίδῃ ἐν Μελιλώτῳ   .
Εὔβουλος δ ἐν Λήδᾳ   ·
ὡσπερεὶ σπονδὴν διδοὺς ἐν τῷ κυλικείῳ συντέτριφε τὰ ποτήρια .
κ ἀν Ψαλτρίᾳ δ ἔφη   ·
τὰ κυλικεῖα δὲ ἐξεῦρεν ἡμῖν .
ἐν δὲ Σεμέλῃ ἢ Διονύσῳ   ·
ἑρμῆς ὁ Μαίας λίθινος , ὃν προσεύγμασιν ἐν τῷ κυλικείῳ λαμπρὸν ἐκτετριμμένον . . .
κρατῖνος δ ὁ νεώτερος ἐν Χείρωνι   ·
πολλοστῷ δ ἔτει ἐκ τῶν πολεμίων οἴκαδ ἥκω , συγγενεῖς καὶ φράτερας καὶ δημότας εὑρὼν μόλις εἰς τὸ κυλικεῖον ἐνεγράφην ·
ζεὺς ἔστι μοι ἑρκεῖος , ἔστι φρατέριος , τὰ τέλη τελῶ  ἄξιον δ ἐστὶ ζητῆσαι εἰ οἱ ἀρχαῖοι μεγάλοις ἔπινον ποτηρίοις .
δικαίαρχος μὲν γὰρ ὁ Μεσσήνιος , ὁ Ἀριστοτέλους μαθητής , ἐν τῷ περὶ Ἀλκαίου   μικροῖς φησιν αὐτοὺς ἐκπώμασι κεχρῆσθαι καὶ ὑδαρέστερον πεπωκέναι .
χαμαιλέων δ ὁ Ἡρακλεώτης ἐν τῷ περὶ Μέθης , εἴ γε τῆς φωνῆς μνημονεύω , φησίν   ·
εἰ δὲ οἱ ταῖς ἐξουσίαις χρώμενοι καὶ τῷ πλουτεῖν προτιμῶσι τὴν μέθην ταύτην , οὐδὲν θαυμαστόν .
οὐκ ἔχοντες γὰρ ἑτέραν ἡδονὴν ταύτης καλλίω οὐ δὲ μᾶλλον εὐχερῆ καταφεύγουσιν εἰκότως ἐπὶ τὸν οἶνον .
ὅθεν δὴ καὶ τὰ μεγάλα τῶν ἐκπωμάτων ἐπιχώρια γέγονε τοῖς δυνάσταις .
οὐ γὰρ παλαιὸν οὐ δὲ τοῦτό γέ ἐστι παρὰ τοῖς Ἕλλησιν , ἀλλὰ νεωστὶ εὑρέθη πεμφθὲν ἐκ τῶν βαρβάρων .
ἐκεῖνοι γὰρ ἀπεστερημένοι τῆς παιδείας ὁρμῶσιν ἐπὶ τὸν πολὺν οἶνον καὶ πορίζονται τροφὰς περιέργους καὶ παντοίας .
ἐν δὲ τοῖς περὶ τὴν Ἑλλάδα τόποις οὔ τ ἐν γραφαῖς οὔ τ ἐπὶ τῶν πρότερον εὑρήσομεν ποτήριον εὐμέγεθες εἰργασμένον πλὴν τῶν ἐπὶ τοῖς ἡρωικοῖς .
τὸ γὰρ ῥυτὸν ὀνομαζόμενον μόνοις τοῖς ἥρωσιν ἀπεδίδοσαν .
ὃ καὶ δόξει τισὶν ἔχειν ἀπορίαν , εἰ μή τις ἄρα φήσειε διὰ τὴν ὀξύτητα τῆς ἐπιφανείας τῶν δαιμόνων καταδειχθῆναι τοῦτο .
χαλεποὺς γὰρ καὶ πλήκτας τοὺς ἥρωας νομίζουσι καὶ μᾶλλον νύκτωρ ἢ μεθ ἡμέραν .
ὅπως οὖν μὴ διὰ τὸν τρόπον , ἀλλὰ διὰ τὴν μέθην φαίνωνται τοιοῦτοι , δημιουργοῦσιν αὐτοὺς πίνοντας ἐκπώμασι μεγάλοις .
καί μοι δοκοῦσι λέγειν οὐ κακῶς οἱ φάσκοντες τὸ μέγα ποτήριον φρέαρ ἀργυροῦν εἶναι .
ἐν τούτοις ἀγνοεῖν ἔοικεν ὁ Χαμαιλέων ὅτι οὔκ ἐστι μικρὸν τὸ παρ Ὁμήρῳ   διδόμενον τῷ Κύκλωπι ὑπ Ὀδυσσέως κισσύβιον .
οὐ γὰρ ἂν τρὶς πιὼν οὕτως κατηνέχθη ὑπὸ μέθης τηλικοῦτος ὤν .
ἦν οὖν καὶ τότε μεγάλα ποτήρια , εἰ μὴ αἰτιάσεταί τις τὴν δύναμιν τοῦ οἴνου , ἣν αὐτὸς Ὅμηρος   ἐξηγήσατο , ἢ τὸ ἄηθες τῆς πόσεως τοῦ Κύκλωπος , ἐπεὶ τὰ πολλὰ ἐγαλακτοπότει .
ἢ τάχα καὶ βαρβαρικὸν ἦν τὸ ἔκπωμα , εἴπερ μέγα ἦν , ἐκ τῆς Κικόνων εἰλημμένον λείας .
τί οὖν ἔχομεν λέγειν περὶ τοῦ Νέστορος ποτηρίου , ὃ μόλις ἂν νέος βαστάσαι ἴσχυεν , Νέστωρ δ ὁ γέρων ἀμογητὶ ἄειρε , περὶ οὗ καὶ αὐτοῦ διδάξει τι ἡμᾶς ὁ Πλούταρχος .
ὥρα οὖν κατακλίνεσθαι .
καὶ κατακλιθέντων  ἀλλὰ μήν  , ὁ Πλούταρχος ἔφη ,  κατὰ τὸν Φλιάσιον ποιητὴν Πρατίναν   .
οὐ γᾶν αὐλακισμέναν ἀρῶν , ἀλλ ἄσκαφον ματεύων , κυλικηγορήσων ἔρχομαι , οὐ τῶν Κυλικράνων εἷς ὑπάρχων , οὓς χλευάζων Ἕρμιππος ὁ κωμῳδιοποιὸς ἐν τοῖς Ἰάμβοις φησίν   ·
εἰς τὸ Κυλικράνων βαδίζων σπληνόπεδον ἀφικόμην ·
εἶδον οὖν τὴν Ἡράκλειαν καὶ μάλ ὡραίαν πόλιν .
ἡρακλεῶται δ εἰσὶν οὗτοι οἱ ὑπὸ τῇ Οἴτῃ κατοικοῦντες , ὥς φησι Νίκανδρος ὁ Θυατειρηνός , ὀνομασθῆναι φάσκων αὐτοὺς ἀπό τινος Κύλικος γένος Λυδοῦ , ἑνὸς τῶν Ἡρακλεῖ συστρατευσαμένων .
μνημονεύει δ αὐτῶν καὶ Σκυθῖνος ὁ Τήιος ἐν τῇ ἐπιγραφομένῃ Ἱστορίῃ λέγων οὕτως   ·
Ἡρακλῆς λαβὼν Εὔρυτον καὶ τὸν υἱὸν ἔκτεινε φόρους πρήσσοντας παρ Εὐβοέων .
κυλικρῆνας ἐξεπόρθησε λῃζομένους καὶ αὐτόθι πόλιν ἐδείματο Ἡράκλειαν τὴν Τρηχινίαν καλεομένην .
πολέμων δ ἐν τῷ πρώτῳ τῶν πρὸς Ἀδαῖον καὶ Ἀντίγονόν φησιν οὕτως   ·
τῆς δ Ἡρακλείας τῆς ὑπὸ τὴν Οἴτην καὶ Τραχῖνος τῶν οἰκητόρων μεθ Ἡρακλέους τινὲς ἀφικόμενοι ἐκ Λυδίας Κυλικρᾶνες , οἳ δ Ἀθαμᾶνες , ἀφ ὧν οἱ τόποι διαμένουσιν ·
οἷς οὐ δὲ τῆς πολιτείας μετέδοσαν οἱ Ἡρακλεῶται συνοικοῦσιν , ἀλλοφύλους ὑπολαβόντες .
κυλικρᾶνες δὲ λέγονται , ὅτι τοὺς ὤμους κεχαραγμένοι κύλικας ἦσαν .
οἶδα δὲ καὶ Ἑλλάνικον ἐν Ἐθνῶν Ὀνομασίαις λέγοντα   ὅτι Λιβύων τῶν Νομάδων τινὲς οὐδὲν ἄλλο κέκτηνται ἢ κύλικα καὶ μάχαιραν καὶ ὑδρίαν , καὶ ὅτι οἰκίας ἔχουσιν ἐξ ἀνθερίκου πεποιημένας μικρὰς ὅσον σκιᾶς ἕνεκα , ἃς καὶ περιφέρουσιν ὅπου ἂν πορεύωνται .
πολλοῖς δὲ καὶ ὁ ἐν Ἰλλυριοῖς τόπος διαβόητός ἐστιν ὁ καλούμενος Κύλικες , παρ ᾧ ἐστι τὸ Κάδμου καὶ Ἁρμονίας μνημεῖον , ὡς ἱστορεῖ Φύλαρχος ἐν τῇ δευτέρᾳ καὶ εἰκοστῇ τῶν Ἱστοριῶν   .
καὶ Πολέμων δ ἐν τῷ περὶ τοῦ Μορύχου   ἐν Συρακούσαις φησὶν ἐπ ἄκρᾳ τῇ νήσῳ πρὸς τῷ Γῆς Ὀλυμπίας ἱερῷ ἐκτὸς τοῦ τείχους ἐσχάραν τινὰ εἶναι , ἀφ ἧς , φησί , τὴν κύλικα ναυστολοῦσιν ἀναπλέοντες μέχρι τοῦ γενέσθαι τὴν ἐπὶ τοῦ νεὼ τῆς Ἀθηνᾶς ἀόρατον ἀσπίδα ·
καὶ οὕτως ἀφιᾶσιν εἰς τὴν θάλασσαν κεραμέαν κύλικα , καθέντες εἰς αὐτὴν ἄνθεα καὶ κηρία καὶ λιβανωτὸν ἄτμητον καὶ ἄλλα ἄττα μετὰ τούτων ἀρώματα .
ὁρῶν οὖν ὑμῶν καὶ αὐτὸς τὸ συμπόσιον κατὰ τὸν Κολοφώνιον Ξενοφάνη πλῆρες ὂν πάσης θυμηδίας   ·
νῦν γὰρ δὴ ζάπεδον καθαρὸν καὶ χεῖρες ἁπάντων καὶ κύλικες ·
πλεκτοὺς δ ἀμφιτιθεῖ στεφάνους , ἄλλος δ εὐῶδες μύρον ἐν φιάλῃ παρατείνει ·
κρατὴρ δ ἕστηκεν μεστὸς ἐυφροσύνης ·
ἄλλος δ οἶνος ἕτοιμος , ὃς οὔποτέ φησι προδώσειν , μείλιχος ἐν κεράμοις , ἄνθεος ὀσδόμενος ·
ἐν δὲ μέσοις ἁγνὴν ὀδμὴν λιβανωτὸς ἵησι ·
ψυχρὸν δ ἐστὶν ὕδωρ καὶ γλυκὺ καὶ καθαρόν .
πάρκεινται δ ἄρτοι ξανθοὶ γεραρή τε τράπεζα τυροῦ καὶ μέλιτος πίονος ἀχθομένη ·
βωμὸς δ ἄνθεσιν ἀν τὸ μέσον πάντῃ πεπύκασται , μολπὴ δ ἀμφὶς ἔχει δώματα καὶ θαλίη .
χρὴ δὲ πρῶτον μὲν θεὸν ὑμνεῖν εὔφρονας ἄνδρας εὐφήμοις μύθοις καὶ καθαροῖσι λόγοις ·
σπείσαντας δὲ καὶ εὐξαμένους τὰ δίκαια δύνασθαι πρήσσειν  ταῦτα γὰρ ὦν ἐστι προχειρότερον  οὐχ ὕβρις πίνειν ὁπόσον κεν ἔχων ἀφίκοιο οἴκαδ  ἄνευ προπόλου , μὴ πάνυ γηραλέος .
ἀνδρῶν δ αἰνεῖν τοῦτον ὃς ἐσθλὰ πιὼν ἀναφαίνῃ , ὡς οἱ μνημοσύνη , καὶ τὸν ὃς ἀμφ ἀρετῆς .
οὔτι μάχας διέπειν Τιτήνων οὐ δὲ Γιγάντων οὐδέ τι Κενταύρων , πλάσματα τῶν προτέρων , ἢ στάσιας σφεδανάς , τοῖς οὐδὲν χρηστὸν ἔνεστι , θεῶν δὲ προμηθείην αἰὲν ἔχειν ἀγαθόν .
καὶ ὁ χαρίεις δ Ἀνακρέων φησίν   ·
οὐ φιλέω ὃς κρητῆρι παρὰ πλέῳ οἰνοποτάζων νείκεα καὶ πόλεμον δακρυόεντα λέγῃ , ἀλλ  ὅστις Μουσέων τε καὶ ἀγλαὰ δῶρ Ἀφροδίτης συμμίσγων ἐρατῆς μνήσεται εὐφροσύνης .
καὶ Ἴων δὲ ὁ Χῖός φησιν   ·
χαιρέτω ἡμέτερος βασιλεύς , σωτήρ τε πατήρ τε ·
ἡμῖν δὲ κρητῆρ  οἰνοχόοι θέραπες κιρνάντων προχύταισιν ἐν ἀργυρέοις ·
ὁ δὲ χρυσὸς οἶνον ἔχων χειρῶν νιζέτω εἰς ἔδαφος .
σπένδοντες δ ἁγνῶς Ἡρακλέι τ Ἀλκμήνῃ τε , Προκλέι Περσείδαις τ , ἐκ Διὸς ἀρχόμενοι , πίνωμεν , παίζωμεν , ἴτω διὰ νυκτὸς ἀοιδή , ὀρχείσθω τις , ἑκὼν δ ἄρχε φιλοφροσύνης .
ὅντινα δ εὐειδὴς μίμνει θήλεια πάρευνος , κεῖνος τῶν ἄλλων κυδρότερον πίεται .
ἐποιοῦντο δὲ καὶ οἱ ἑπτὰ καλούμενοι σοφοὶ συμποτικὰς ὁμιλίας .
παραμυθεῖται γὰρ ὁ οἶνος καὶ τὴν τοῦ γήρως δυσθυμίαν  φησὶ Θεόφραστος ἐν τῷ περὶ Μέθης   .
διόπερ συνιοῦσι καὶ ἡμῖν ἐπὶ τὰς Διονυσιακὰς ταύτας λαλιὰς οὐδεὶς ἂν εὐλόγως φθονήσαι νοῦν ἔχων , κατὰ τοὺς Ἀλέξιδος Ταραντίνους   , οἳ τῶν πέλας οὐδέν  ἀδικοῦμεν οὐδέν .
ἆρ οὐκ οἶσθ ὅτι τὸ καλούμενον ζῆν τοῦτο διατριβῆς χάριν μόνον ἐστὶν ὑποκόρισμα τῆς ἀνθρωπίνης μοίρας ;
ἐγὼ γάρ , εἰ μὲν εὖ τις ἢ κακῶς φήσει με κρίνειν , οὐκ ἔχοιμ ἄν σοι φράσαι ·
ἔγνωκα γοῦν οὕτως ἐπισκοπούμενος εἶναι μανιώδη πάντα τ ἀνθρώπων ὅλως , ἀποδημίας δὲ τυγχάνειν ἡμᾶς αἰεὶ τοὺς ζῶντας , ὥσπερ εἰς πανήγυρίν τινα ἀφειμένους ἐκ τοῦ θανάτου καὶ τοῦ σκότους εἰς τὴν διατριβὴν εἰς τὸ φῶς τε τοῦθ , ὃ δὴ ὁρῶμεν .
ὃς δ ἂν πλεῖστα γελάσῃ καὶ πίῃ καὶ τῆς Ἀφροδίτης ἀντιλάβηται τὸν χρόνον τοῦτον ὃν ἀφεῖται , κ ἂν τύχῃ γ , ἐράνου τινός , πανηγυρίσας ἥδιστ ἀπῆλθεν οἴκαδε .
καὶ κατὰ τὴν καλὴν οὖν Σαπφώ   ·
ἐλθέ , Κύπρι , χρυσίαισιν ἐν κυλίκεσσιν ἁβρῶς συμμεμιγμένον θαλίαισι νέκταρ οἰνοχοοῦσα τούτοις τοῖς ἑταίροις ἐμοῖς τε καὶ σοῖς .
πρὸς οὓς λεκτέον ὅτι τρόποι εἰσὶ πόσεων κατὰ πόλεις ἴδιοι , ὡς Κριτίας παρίστησιν ἐν τῇ Λακεδαιμονίων Πολιτείᾳ   διὰ τούτων ·
ὁ μὲν Χῖος καὶ Θάσιος ἐκ μεγάλων κυλίκων ἐπιδέξια , ὁ δ Ἀττικὸς ἐκ μικρῶν ἐπιδέξια , ὁ δὲ Θετταλικὸς ἐκπώματα προπίνει ὅτῳ ἂν βούλωνται μεγάλα .
λακεδαιμόνιοι δὲ τὴν παρ αὑτῷ ἕκαστος πίνει , ὁ δὲ παῖς ὁ οἰνοχόος ὅσον ἂν ἀποπίῃ .
τοῦ δ ἐπιδέξια πίνειν μνημονεύει καὶ Ἀναξανδρίδης ἐν Ἀγροίκοις οὕτως   ·
τίνα δὴ παρεσκευασμένοι πίνειν τρόπον ἐστὲ νυνί , λέγεθ . Β. ὅντινα τρόπον ἡμεῖς ;
τοιοῦτον οἷον ἂν καὶ σοὶ δοκῇ . Α. βούλεσθε δήπου τὸν ἐπιδέξι , ὦ πάτερ , λέγειν ἐπὶ τῷ πίνοντι . Β. τὸν ἐπιδέξια λέγειν ;
ἄπολλον , ὡσπερεὶ τεθνηκότι .
παραιτητέον δ ἡμῖν τὰ κεράμεα ποτήρια .
καὶ γὰρ Κτησίας  παρὰ Πέρσαις , φησίν   , ὃν ἂν βασιλεὺς ἀτιμάσῃ , κεραμέοις χρῆται .
χοιρίλος δ ὁ ἐποποιός φησι   ·
χερσὶν ὄλβον ἔχω κύλικος τρύφος ἀμφὶς ἐαγός , ἀνδρῶν δαιτυμόνων ναυάγιον , οἷά τε πολλὰ πνεῦμα Διωνύσοιο πρὸς Ὕβριος ἔκβαλεν ἀκτάς .
ἐγὼ δὲ εὖ οἶδα ὅτι ἥδιστα πολλάκις ἐστὶ τὰ κεράμεα ἐκπώματα , ὡς καὶ τὰ παρ ἡμῖν ἐκ τῆς Κόπτου καταγόμενα ·
μετὰ γὰρ ἀρωμάτων συμφυραθείσης τῆς γῆς ὀπτᾶται .
καὶ Ἀριστοτέλης δὲ ἐν τῷ περὶ Μέθης    αἱ Ῥοδιακαί , φησί , προσαγορευόμεναι χυτρίδες διά τε τὴν ἡδονὴν εἰς τὰς μέθας παρεισφέρονται καὶ διὰ τὸ θερμαινομένας τὸν οἶνον ἧττον ποιεῖν μεθύσκειν .
σμύρνης γὰρ καὶ σχοίνου καὶ τῶν τοιούτων ἑτέρων εἰς ὕδωρ ἐμβληθέντων ἕψονται καὶ παραχεόντων εἰς τὸν οἶνον ἧττον μεθύσκουσιν .